# Všeobecné záväzné nariadenie obce o vymedzení miest na umiestňovanie volebných plagátov v čase volebnej kampane na území obce Lieskovany

Obecné zastupiteľstvo v Lieskovany (ďalej len „OZ“), na základe samostatnej pôsobnosti podľa článku 68 Ústavy Slovenskej republiky a podľa § 6 ods. 1 a § 11 ods. 4 písm. g) zákona č. 369/1990 Zb. o obecnom zriadení v znení neskorších predpisov, v zmysle § 30 zákona č. 346/1990 Zb. o voľbách do samosprávy obcí v znení neskorších predpisov, § 24 zákona č. 333/2004 Z.z. o voľbách do Národnej rady Slovenskej republiky v znení neskorších predpisov, § 19 zákona č. 331/2003 Z.z. o voľbách do Európskeho parlamentu v znení neskorších predpisov a § 27 zákona č. 303/2001 Z.z. o voľbách do orgánov samosprávnych krajov v znení neskorších predpisov, sa uznieslo na tomto **všeobecne záväznom nariadení** **č. 3/2016(ďalej len „VZN“)**

**Čl. 1**

**Účel nariadenia**

* 1. Toto všeobecne záväzné nariadenie o vymedzení miest na umiestňovanie volebných plagátov (ďalej len „VZN“), prípadne iných nosičov informácií v čase volebnej kampane upravuje postup kandidujúcich politických strán alebo koalícií a nezávislých kandidátov pri umiestňovaní volebných plagátov a iných nosičov informácií na verejných priestranstvách v Obci Lieskovany v čase volebnej kampane:
  2. volieb do Národnej rady SR
  3. volieb do Európskeho parlamentu
  4. volieb do orgánov samosprávnych krajov
  5. volieb do orgánov samosprávy obcí.
  6. volieb prezidenta SR
  7. referendum
  8. Volebnou kampaňou sa pre účely tohto VZN rozumie činnosť politickej strany, koalície alebo nezávislého kandidáta, prípadne ďalších subjektov, zameraná na podporu alebo slúžiaca na prospech kandidujúcej politickej strany, koalície alebo nezávislého kandidáta formou umiestňovania plagátov, prípadne iných nosičov informácií na verejných priestranstvách obce. Podrobnosti o podmienkach volebných kampaní pod ľa ods. 1/ ustanovuje platná legislatíva SR.

**Čl. 2**

**Organizácia vylepovania volebných plagátov**

2.1 Na miestach určených týmto VZN môžu vylepovať volebné plagáty len členovia strany, ktorých členovia kandidujú vo voľbách a NEKA, respektíve osoby, ktoré sa preukážu splnomocnením týchto subjektov.

2.2 Strany a NEKA sa považujú za oprávnené a povinné osoby na plnenie práv a povinností vyplývajúcich z tohto VZN.

2.3 Spravovaním vylepovacích miest sa poveruje Obecný úrad Lieskovany.

**Čl.** **3**

**Miesto na umiestňovanie volebných plagátov**

* 1. Umiestňovať volebné plagáty, prípadne iné nosiče informácií /ďalej len „volebné plagáty“) v čase volebnej kampane možno len na miestach vyhradených v súlade s týmto VZN.
  2. Na umiestnenie volebných plagátov v čase volebnej kampane sú vyhradené miesta na umiestňovanie volebných plagátov rozmiestnené na verejných priestranstvách na území Obce Lieskovany nasledovne:
  + **Tabuľa umiestnená pred obchodom – potravinami v obci**
  + **Autobusová zástavka – 1ks**
  1. Plocha pre účely umiestnenia volebných plagátov bude rozdelená tak, aby rozdelenie zodpovedalo zásadám rovnosti kandidujúcich politických strán, koalícií a nezávislých kandidátov.

**Čl. 4**

**Kontrola dodržiavania ustanovení**

Kontrolu nad dodržiavaním tohto VZN vykonávajú:

* poverení zamestnanci obecného úradu
* hlavný kontrolór obce.

**Čl. 5**

**Sankcie**

* 1. Porušenie ustanovení tohto VZN fyzickou osobou je priestupkom podľa zákona č. 372/ 1990 Zb. o priestupkoch v znení neskorších z mien a doplnkov.
  2. Za porušenie tohto VZN môže v zmysle § 86 písm. b) zákona č. 372/ 1990 Zb. o priestupkoch v znení neskorších zmien a doplnkov uložiť pokutu do výšky 33eur starosta obce.
  3. Právnickej osobe alebo fyzickej osobe oprávnenej na podnikanie, ktorá poruší toto VZN môže starosta obce v súlade s § 13 ods. 9 písm. a) a b) zákona č. 369/ 1990 Zb. o obecnom zriadení v znení neskorších zmien a doplnkov uložiť pokutu do výšky 6 638 €.
  4. Právnickej osobe alebo fyzickej osobe oprávnenej na podnikanie, ktorá poruší toto VZN môže starosta obce v súlade s § 13 ods. 9 písm. a) a b) zákona č. 369/ 1990 Zb. o obecnom zriadení v znení neskorších zmien a doplnkov uložiť pokutu do výšky 6 638 €.
  5. Oprávnenia iných orgánov podľa osobitných predpisov nie sú týmto nariadením dotknuté.

**Čl. 6**

**Záverečné ustanovenia**

* 1. Toto všeobecne záväzné nariadenie o vymedzení miest na vylepovanie volebných plagátov v čase volebnej kampane na území Obce Lieskovany nadobúda účinnosť 15. dňom vyvesenia na úradnej tabuli Obce Lieskovany, t.j. **.......................... .**
  2. Toto VZN bolo schválené uznesením Obecného zastupiteľstva v Lieskovanoch **č. 15/2016** zo dňa **18.03.2016**.

JUDr. Peter Tököly

Starosta obce

Návrh VZN vyvesený na úradnej tabuli v obci Lieskovany dňa: 22.02.2016  
VZN vyvesené na úradnej tabuli v obci Lieskovany dňa: 21.03.2016  
VZN zvesené z úradnej tabule obce dňa:   
VZN nadobúda platnosť:   
VZN nadobúda účinnosť dňa: